b'\n_START_ARTICLE_\nHamas\n_START_PARAGRAPH_\nHamas (arabsko \xd8\xad\xd8\xb1\xd9\x83\xd8\xa9 \xd8\xad\xd9\x85\xd8\xa7\xd8\xb3), akronim za \xd8\xad\xd8\xb1\xd9\x83\xd8\xa9 \xd8\xa7\xd9\x84\xd9\x85\xd9\x82\xd8\xa7\xd9\x88\xd9\x85\xd8\xa9 \xd8\xa7\xd9\x84\xd8\xa7\xd8\xb3\xd9\x84\xd8\xa7\xd9\x85\xd9\x8a\xd8\xa9, Harakat al-Muqawama al-Islamiyya (Islamsko gibanje odpora) je danes najve\xc4\x8dja politi\xc4\x8dna stranka v palestinskem parlamentu, ki je nastala kot teroristi\xc4\x8dna skupina leta 1987 med intifado. Njegov ustanovitelj je bil \xc5\xa1ejk Ahmed Yassin, danes (2006) pa ga vodi Ismail Haniya._NEWLINE_Voja\xc5\xa1ko krilo Hamasa je v preteklosti izvedlo \xc5\xa1tevilne teroristi\xc4\x8dne napade na Izrael. Leta 1993 je to krilo pripravilo \xc5\xa1tevilne samomorilske bombne napade v Izraelu, da bi prepre\xc4\x8dilo izvajanje sporazuma in nadaljnje dogovarjanje med Izraelom in Palestinsko osvobodilno organizacijo (PLO), ki bi zagotavljal Palestincem omejeno avtonomijo v Gazi in na Zahodnem bregu. Hamas je zahteval popoln umik Izraela z obeh obmo\xc4\x8dij._NEWLINE_Zaradi nasprotovanja politiki Jaserja Arafata so simpatizerje Hamasa preganjali, palestinska uprava jih je zapirala, vendar so nekateri posamezniki sodelovali na volitvah za palestinski parlament leta 1996._NEWLINE_Na parlamentarnih volitvah leta 2006 je Hamas dobil absolutno ve\xc4\x8dino v palestinskem parlamentu. Danes gibanje upravlja z d\xc5\xbeamijami, \xc5\xa1olami, bolni\xc5\xa1nicami in socialnimi programi.'